Verstaan, beplan en installeer jou eie sonkragstelsel – aanlynkursus – KragDag Gemeenskap
13 April 2020 @ 00:00 - 16 April 2020 @ 13:00
Besprekings sluit op 11 April 2020. Die kursus is 'n twee en 'n half uur sessie (09:00 – 11:30) elke dag.
Die Sonkrag installasiekursus word tydens die grendelstaat periode in vier twee-en-'n-halfuur sessies (in webinaarformaat) van 13 tot 16 April 2020 (elke dag van 9:00 tot 11:30) aangebied. Die R900 kursusfooi is 'n 50% afslag op die normale tarief ten einde die kursus meer toeganklik te maak in hierdie uitdagende tyd. Daar sal geleentheid vir vrae wees na afloop van elke sessie.
Belangstellendes word ook aangemoedig om die GRATIS aanlyn Sonkrag kortkursus, wat op 8 April 2020 van 9:00 tot 10:30 aangebied word by te woon. Dit dien as voorloper vir die Sonkrag Installasiekursus en bied jou ook die geleentheid om die aanbieder te ontmoet en seker te maak dat jou kommunikasietoerusting kursusgereed is. Klik hier om jou GRATIS plek te bespreek.
Die Sonkrag Installasiekursus bied 'n kompakte maar omvattende fotovoltaïese kursus wat jou toerus vir die ontwerp en installering van jou sonkragstelsel en is geskep om die behoefte van mense, organisasies of klein besighede aan te spreek wat basiese inligting oor die grootte, beoordeling en installering van sonkrag-stelsels benodig.
Die Sonkrag Installasiekursus is die eerste been van 'n tweeling kursus. Die tweede been is 'n afsonderlike kursus wat spesifiek oor 'n batterybank vir jou sonkragstelsel handel.
As jy gedink het sonkraginstallasies is bo jou vuurmaakplek, sal hierdie PV Express kursus van PQRS jou verras en jou toerus met al die kennis om jou eie sonkraginstallasie te doen. Dit help jou ook om die regte aankoopkeuses te doen as jy sonkragstelselkomponente aanskaf.